ہانگژو شیاوشان بین الاقوامی ہوائی اڈا

ہانگژو شیاوشان بین الاقوامی ہوائی اڈا یا ہانگژو شیاوشان انٹرنیشنل ائیرپورٹ  
()
چین صوبے ژجیانگ کے دار الحکومت شہر ہانگژو کا بنیادی بین الاقوامی ہوائی اڈا ہے۔ 
ہوائی اڈا ضلع شیاوشان میں دریائے چیانتانگ کے کنارے ہانگژو کے مشرق میں 27 کلومیٹر (17 میل)  کے فاصلے پر واقع ہے۔ 

ہوائی اڈے سے تمام چین کے لیے پروازیں چلتی ہیں۔ بین الاقوامی پروازیں بنیادی طور پر مشرقی اور جنوب مشرقی ایشیا اس کے علاوہ افریقا، یورپ اور جنوبی ایشیا کے کچھ مقامات تک بھی پروازیں چلتی ہیں۔ ہوائی اڈا لوونگ ائیر اور شیامین ائیرلائنز کا مرکز جبکہ ائیر چائنہ، چائنا ساؤدرن ائیرلائنز، چائنا ایسٹرن ائیرلائنز، سیچوائن ائیرلائنز اور ہائنان ائیرلائنز کا فوکس شہر ہے۔

2017ء میں ہانگژو شیاوشان بین الاقوامی ہوائی اڈے سے 35،570،411 مسافروں نے سفر کیا جو اسے چین کا دسواں مصروف ترین ہوائی اڈا بناتا ہے۔ 
اس کے علاوہ کارگو کے لحاظ سے 589،461.6 ٹن کے ساتھ یہ چین کا چھٹا مصروف ترین اور 271,066 ہوائی جہاز نقل و حرکت کے لحاظ سے یہ چین کا نواں مصروف ترین ہوائی اڈا ہے۔

تاریخ 
ہوائی اڈے کو تین مراحل میں تعمیر کرنے کی منصوبہ بندی کی گئی تھی۔ تعمیر کا پہلا مرحلہ جولائی 1997ء میں شروع ہوا اور 30 دسمبر 2000ء کو مکمل اور ٹریفک کے لئے کھول دیا گیا۔ یہ قدیم ہانگژو جیانچیاو ہوائی اڈا جو سول اور فوجی دوہرا استعمال ہوتا تھا کا متبادل ہوائی اڈا ہے۔ 
مارچ 2004ء میں امیگریشن اور کسٹمر سہولیات کی فراہمی کے بعد یہ ایک بین الاقوامی ہوائی اڈا بن گیا۔ 
3،600 میٹر طویل ایک دوسرا رن وے بھی زیر تعمیر ہے۔ 2012ء میں ٹرمینل کی توسیع بھی ہو رہی تھی۔

کے ایل ایم نے ہانگژو سے ایمسٹرڈیم تک پہلے پرواز 8 مئی 2010ء کو شروع کی۔ 
9 جولائی 2010ء کی شام ہوائی اڈا ایک گھنٹہ کے لئے بند کر دیا گیا جب "نامعلوم ہوائی چیز" کا پتہ چلا۔ 
ایئر ٹریفک کنٹرول اسے ریڈار پر نہیں پا رہے تھے اور احتیاط طور پر پروازوں کی لینڈنگ کو بند کر دیا گیا۔ اس سے اٹھارہ پروازیں متاثر ہوئیں۔ چار گھنٹے بعد عام آپریشن دوبارہ شروع ہوگئے۔ اس واقعہ نے چینی ذرائع ابلاغ کی خاص توجہ پائی اور اس پر گرما گرم بحث ہوئی۔

تصاویر

مزید دیکھیے 
چین کے مصروف ترین ہوائی اڈوں کی فہرست

حوالہ جات 

2000ء میں قائم ہونے والے ہوائی اڈے
چین میں 2000ء کی تاسیسات
ژجیانگ میں ہوائی اڈے
ہانگژو کی عمارات و ساخات
کامنز زمرہ جس کا ربط ویکی ڈیٹا پر ہے